《熊经略》
清代·邵长蘅

经略用，辽沈完。经略罢，辽沈残。再起田间赐剑印，经持日战玄黄分。

六万荡平竟何有，抚臣主战经主守。一夜广宁风鹤惊，抚臣先走经亦走。

抚臣庸愚何足齿，奈何经略也惜死？若使慷慨提孤军，支拄残疆报天子。

纵然马革裹尸还，九尺昂藏一男子。奈何经略也惜死，不死西曹死西市。

九边传首魂有知，目炯电光血裂眦。

作者简介：邵长蘅，一名衡，字子湘，别号青门山人，武进人。诸生，被黜，复入太学，考授州同不就。有《青门集》。